IV. ERANSKINA
KOMUNIKAZIO-PROIEKTUA DIGITALIZATZEKO PLANGINTZAREN DESKRIBAPEN TEKNIKOA

Eranskin honen helburua da modu egituratu eta konparagarrian deskribatzea laguntza eskatzen duen komunikazio-proiektua digitalizatzeko plangintza. Balorazio batzordeak proposamenaren kalitate teknikoa ebaluatuko du dokumentu honek bildutako informazioarekin.
Aurkeztutako planteamenduaren kalitatea, koherentzia eta egokitasuna ebaluatuko dira, edozein dela ere proposatutako proiektuaren tamaina, irismen ekonomikoa edo konplexutasuna.
Ezinbestekoa da atal guztiak betetzea. Horietakoren batean informaziorik ez badago edo informazio nahikorik ez bada, atal horretan ez da puntuaziorik lortuko.
Proposamenak errazago ulertu, alderatu eta baloratzeko, gomendatzen da atal bakoitzaren hedadura helburuaren araberakoa izatea, eta deskribapen laburregiak eta luzeegiak saihestea. Dokumentuan zehar adierazten diren hedadurak orientagarriak dira, ez lotesleak.
	KOMUNIKAZIO-PROIEKTUAREN IZENA
	

	ZER MODALITATETAN AURKEZTEN DEN (1 eta/edo 2)
	



1. Komunikazio-proiektuaren diagnostikoa digitalizazio-arloan
Atal honetan, aztertu beharko da komunikazio-proiektua zein egoeratan dagoen gaur egun digitalizazio-arloan, modu argi eta espezifikoan.
Honako hauek baloratuko dira bereziki:
· Komunikazio-proiektuaren egungo digitalizazio-maila (prozesuetan, tresnetan, kanaletan, antolamenduan).
· Gabezia, muga edo erronka zehatzak identifikatzea.
· Diagnostikoa eskatzailearen errealitate espezifikora egokitzea, eta deskribapen orokorrak saihestea.
Diagnostikoa oinarri gisa erabili behar da proposatutako proiektuaren beharra justifikatzeko.

	



* Hedadura orientagarria: gomendatzen da azalpena sintetikoa baina arrazoitua izatea, eta proposatutako proiekturako garrantzitsuak diren alderdiak biltzea.

2. Programaren helburu orokorra
Digitalizaziorako plangintza-programaren helburu orokorra definitu beharko da.
Honako hauek baloratuko dira bereziki:
· Helburua argi eta garbi adieraztea.
· Aurkeztutako diagnostikoarekin koherentea izatea.
· Deialdiaren helburuekin lerrokatuta egotea (komunikazio-proiektuaren berrikuntza eta digitalizazioa).
	



* Hedadura orientagarria: gomendatzen da helburua argiki eta laburki azaltzea, alferrik luzatu gabe.

3. Komunikazio-proiektua digitalizatzeko plangintza deskribatzea
Atal honetan, komunikazio-proiektua digitalizatzeko aurreikusitako plangintza deskribatuko da, eta ikuspegi orokorra eta deialdiaren urteari dagozkion jarduketa zehatzak bereiziko dira.
a. Bidearen azalpena (urteak, ekintzak...)
Komunikazio-proiektua digitalizatzeko estrategia orokorra deskribatuko da, eta, hala badagokio, honako hauek adieraziko dira:
· Plangintzaren denbora-horizontea.
· Jarduera-ildo nagusiak.
· Lotura aurreikusitako faseen edo ekintzen artean.
Proposatutako ibilbide-orriaren barne-koherentzia eta argitasuna baloratuko dira.

	















* Hedadura orientagarria: gomendatzen da plangintzaren deskribapena egituratua eta ulergarria izatea, eta proiektua ulertzeko garrantzitsuak ez diren xehetasunak saihestea.
b. Deialdiari dagokion urtean egitekoak diren lanak
Deialdiaren xedeko urtean eginen diren jarduerak zehazki azaldu beharko dira.
Honako hauek baloratuko dira bereziki:
· Jarduketak zehaztea eta mugatzea.
· Deialdiaren xedearekin bat etortzea.
· Proposatutako jarduerak errealistak eta bideragarriak izatea.
· Deialdiaren urteko jarduketa berriak edo espezifikoak argiki identifikatzea, eta aurreko ekitaldietan egindako edo finantzatutako jardueretatik bereiztea.
	













* Hedadura orientagarria: gomendatzen da xehetasun-maila egokia erabiltzea, aurreikusitako jarduketak eta deialdiaren urtean izanen duten irismena argi eta garbi ulertzeko adinakoa.

4. Programa egiteko beharra, eta hura deialdira egokitzea
Atal honen helburua da proposatutako programaren justifikazioa indartzea eta laburbiltzea, eta egindako diagnostikoa, zehaztutako helburuak eta aurreikusitako jarduerak deialdiaren helburuekin lotzea.
Atal honetan, proposatutako programa egiteko beharra justifikatu beharko da.
Honako hauek baloratuko dira bereziki:
· Zuzeneko lotura egindako diagnostikoaren eta planteatutako jardueren artean.
· Proposatutako programa komunikazio-proiekturako zergatik den beharrezkoa justifikatzea. 
· Proiektua argi eta garbi egokitzea deialdiaren xedera, eta mantentze arrunteko jarduketetatik bereiztea.
	




Hedadura orientagarria: gomendatzen da azalpena sintetikoa eta arrazoitua izatea, proiektua deialdira egokitzen dela justifikatzea, eta aurreko ataletan bildutako informazioa berriz ez azaltzea.

5. Aurtengo plangintza bukatutakoan inpaktua neurtzeko erabiliko diren adierazleak
Deialdiaren urteari dagokion plangintza bukatutakoan inpaktua neurtzeko erabiliko diren adierazleak definitu beharko dira programaren eragina neurtzeko.
Honako hauek baloratuko dira bereziki:
· Adierazleak argiak izatea.
· Neurgarriak eta egiaztagarriak izatea.
· Komunikazio-proiektuaren digitalizazio- eta berrikuntza-helburuekin zuzeneko lotura izatea. 
Adierazleek proiektuaren irismenarekiko proportzionalak izan beharko dute, eta bat etorri beharko dute komunikazio-proiektuaren errealitatearekin; orobat, programaren ondorioz lortutako emaitzak zentzuz ebaluatzeko aukera emanen dute.
	





6. Inplikatutako eragileen egokitasuna (halakorik izanez gero)
Programak kanpoko prestakuntza edo aholkularitza behar badu, inplikatutako profesionalak edo erakundeak programaren xedera egokitzen direla justifikatu beharko da labur-labur.
Honako hauek baloratuko dira bereziki:
· Inplikatutako eragileen esperientziaren eta aurreikusitako jardueren arteko harremana.
· Aurkeztutako lanbide-profilaren eta diagnostikoan identifikatutako premien arteko koherentzia.
	




* Hedadura orientagarria: gomendatzen da justifikazioa laburra izatea eta zuzeneko lotura izatea programarekin, eta deskribapen orokorrak edo proposatutako jarduerekin loturarik ez dutenak ez erabiltzea.

